Document ID: 32013R0154

KOMISJONI DELEGEERITUD MÄÄRUS (EL) nr 154/2013,
18. detsember 2012,
millega muudetakse Euroopa Parlamendi ja nõukogu määruse (EL) nr 978/2012 (üldiste tariifsete soodustuste kava kohaldamise kohta) II lisa
EUROOPA KOMISJON,
võttes arvesse Euroopa Liidu toimimise lepingut, eelkõige selle artiklit 207,
võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 978/2012 üldiste tariifsete soodustuste kava kohaldamise ning nõukogu määruse (EÜ) nr 732/2008 kehtetuks tunnistamise kohta, (1) eriti selle artikli 5 lõiget 3,
ning arvestades järgmist:
(1)
Määruse (EL) nr 978/2012 (GSP määrus) artiklis 4 on sätestatud kriteeriumid, mille alusel antakse üldise soodustuste kava (GSP) üldise korra kohaseid tariifseid soodustusi. Seega, kui riik on Maailmapanga liigituse kohaselt kõrge või üle keskmise sissetulekuga riik kolmel järjestikusel aastal, ei tohiks tema suhtes GSP üldist korda kohaldada.
(2)
GSP üldise korra raames soodustatavate riikide loetelu on kehtestatud GSP määruse II lisas.
(3)
GSP määruse artikli 5 lõikes 2 on sätestatud, et komisjonile on antud õigus võtta vastavalt Euroopa Liidu toimimise lepingu artiklile 290 vastu delegeeritud õigusakt, et vaadata pärast GSP määruse jõustumist iga aasta 1. jaanuariks läbi määruse II lisa.
(4)
Maailmapank on liigitanud Aserbaidžaani Vabariigi ja Iraani Islamivabariigi aastatel 2010, 2011 ja 2012 kõrge või üle keskmise sissetulekuga riikide sekka.
(5)
Aserbaidžaani Vabariik ja Iraani Islamivabariik tuleks GSP üldise korra raames soodustatavate riikide loetelust välja jätta ning GSP määruse II lisa tuleks vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määruse (EL) nr 978/2012 II lisa asendatakse käesoleva määruse lisaga.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Seda hakatakse kohaldama üks aasta pärast käesoleva määruse jõustumise kuupäeva.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 18. detsember 2012

Labels: 3
18
19